danish-foundation-models/faroese-dynaword huggingface dataset:
Benjamin Netanyahu
Benjamin Netanyahu, eisini nevndur Bibi millum manna, (føddur tann 21. oktober 1949 í Tel Aviv) er núverandi forsætisráðharri Israels. Hann er eisini limur í Knesset, formaður í Likud og ráðharri í almennum og uttanríkismálum. Hann hevur millum annað lisið á væl umtókta Harvard University í USA.
Frístaðurin Christiania
Christiania (eisini nevndur frístaðurin Christiania ella bara "Staden" á donskum) er ein staður í býlinginum við Christianshavn í Keypmannahavn. Staðurin er umleið 34 ferkilometur til støddar. Í 2011 vóru 792 fólk við bústaði í Christiania, sum er umleið 100 fleiri enn tað vóru í 1991. Christiania liggur á fjórðraplássi yvir staðir í Danmark, ið draga flest ferðafólk til sín. Árliga dregur Christiania eina hálva millión ferðafólk.
Tapirur
Tapirur (latín Tapirus) er eitt súgdjór. 5 undirsløg finnast í dag:


 * Tapirus bairdii
 * Tapirus terrestris
 * Tapirus kabomani
 * Tapirus indicus
 * Tapirus pinchaque

Harumframt funnust 5 onnur undirsløg ið doyðu út seinastu árini:


 * Tapirus californicus
 * Tapirus copei
 * Tapirus merriami
 * Tapirus polkensis
 * Tapirus veroensis
Kivi (fleiri týdningar)
Kivi hevur fleiri týdningar:
 * Kivi er fuglur. Sí Kivi.
 * Kivi er frukt. Sí Kivi (frukt).
Letibjørn
Letibjørn (latínskt: Melursus ursinus) er stórt loðið ránsdjór av bjarnarætt.
Miljöpartiet
Miljöpartiet de gröna, oftast stytt til Miljöpartiet og í Svøríki eisini til MP, er politiskur flokkur í Svøríki.





Tað stendur í reglugerðini hjá Miljöpartiet de gröna, at ongin kann vera limur í Riksdagen longri enn trý skeið í rað. Eftir tað sleppur viðkomandi ikki at blíva valdur til sama starv í trý ár. Tá ið uppstillingarlistin til Riksdagen verður gjørdur, verður prinsippið um, at annar hvør er maður og annarhvør er kvinna, nýtt fyri at fáa javnt kynsbýti. Síðan valið í 2014 hava hesir persónar sitið í Riksdagen fyri flokkin:
PISA (kanning)
Programme for International Student Assessment (PISA) er ein OECD-verkætlan, ið miðlar eftir at máta, hvussu væl 15 ára gomul eru fyrireikað at møta framtíðar avbjóðingum, og at duga at nýta førleikar sínar í veruliga lívinum. Dentur verður lagdur á altjóða førleikar og í minni mun vitan ella kunnleika úr heimligum umhvørvi. Altjóða felagsskapurin fyri búskaparligum samstarvi og menning (OECD) ásetir saman við luttakaralondunum treytir og karmar fyri kanningini. Hetta ger tað møguligt at gera samanbering millum lond, og yvir tíð. Í 1997 tók danska undirvísingarmálaráðið avgerð um at vera við í OECD-verkætlanini. Tey ungu, sum eru við í altjóða kanningini, eru 15 ára gomul.

Longu frá byrjan varð gjørt av, at PISA skuldi skipast í trimum umførum, har umfatandi kvantitativar kanningar av skrásetandi slag verða framdar. Fyrsta umfar fór fram í 2000 í 32 londum aftan á góð tvey ára fyrireiking. Úrslitini vórðu almannakunngjørd í desember 2001. Annað umfar fór fram í 2003 í 41 londum. Fyrstu úrslitini vórðu almannakunngjørd í desember 2004. Triðja umfar fór fram á vári 2006 í 57 londum, og Føroyar eru partur av hesi kanning, sum ein undirbólkur av Danmark, men úrslitini í Føroyum verða viðgjørd í sjálvstøðugum tabellum. PISA mátar førleikar innan trý faklig høvuðsøki. Hesi eru lesing, støddfrøði og náttúrulærugreinir. Í 2012 varð harumframt eisini framt eina PISA-kanning, sum fór fram á teldu (CBA). PISA er ein afturvendandi kanning, sum verður hildin triðja hvørt ár. Í hvørjum PISA-umfari verða øll øki viðgjørd, men serligt verður gjørt burturúr einum ávísum fakligum øki, sum verður kallað høvuðsøki. Høvuðsøkið í 2012 var støddfrøði, í 2009 var tað lesing, og í 2006 var høvuðsøkið náttúruvísindi, ið aftur verður høvuðsøki í 2015.






 * Pisa: Afturgongd í øllum Norðurlondum, portal.fo/dagur.fo, 5. 12. 2023
Denali
Denali, ella Mount McKinley, sum tað eisini nevnist, er hægsta fjallið í Norðuramerika, 6190 metrar høgt og er í amerikanska statinum Alaska. Mount McKinley liggur júst norðanfyri pólsirkulin í Denali National Park, í amerikanska statinum Alaska. Kuldin er øgiligur, og Denali verður sagt at vera heimsins kaldasta fjall. Denali liggur júst norðanfyri pólarmarkið á 63 breiddarstigum. Hetta ger at kuldin er øgiligur. Stormarnir eru sterkir og eingin alpinistur kann vænta sær gott veður allan vegin upp á toppin. Kuldin er ekstremur, ikki óvanligt niður í -75 °C. Klintrararnir flúgva við einum lítlum propel-flogfari úr nærmasta býnum Anchorage og lenda umleið 45 min. seinni á jøklinum við fótin á Mt. McKinley í Denali National Park.

Denali er eldra navnið og soleiðis nevndi upprunafólkið í Alaska fjallið. Men sum so ofta verða onnur nøvn sett á, og í hesum føri gav William McKinley, sum var forseti í USA úr 1897 til hann bleiv myrdur í 1901, hesum fjallinum navn. Men tá náttúruparkin, rundan um fjallið, seinni varð víðkað, fekk hon navnið Denali National Park. Fjallafarar nú á døgum nevna tó fjallið við sínum upprunaliga navni, og tað er alsamt meiri vanligt millum manna. Staturin Alaska langt síðani alment hevur broytt navnið til Denali, men fær ikki sambandstjóðina í Washington DC at gera tað sama, tí at Ohio leggur veto. Tað gera teir helst, tí at William McKinley var ættaður haðani.


 * Fjøll í heiminum
Dries van Noten
Dries van Noten (føddur 12. mai 1958 í Antwerpen) er ein belgiskur mótasniðgevi. Í 2005 skrivaði New York Times at hann var ein av best umtóktu mótasniðgevum innan mótaheimin ("one of fashion's most cerebral designers"). Stílur hansara er sagdur at vera eksenstriskur ("eccentric"), og gjørdist ópopulerur í tí langa tíðarskeiðnum har minimalisma var í hæddini tíðliga í 1990-árunum, men fekk so eitt come back mitt í 2000-árunum, og í 2008 vann hann International Award of the Council of Fashion Designers of America. Sama árið sniðgav hann klæðir til sjónleikarinnuna Cate Blanchett til handanina av Oscar-virðislønini, og helt fram við at sniðgeva kjólar til hana til tiltøk á reyða teppinum síðan tá.

Aðrir kendir kundar hansara eru eitt nú Prinsessa Mathilde av Belgia, og sjónleikarinnan Maggie Gyllenhaal.




 * Dries van Noten
Sigourney Weaver
Susan Alexandra Weaver (fødd 8. oktober 1949) er amerikansk sjónleikarinna. Hon er mest kend fyri at spæla leiklutin sum Ellen Ripley í filmsrøðini Alien. Hon hevur eisini spælt høvuðsleiklutin sum Dana Barrett í filumun Ghostbusters (1984), Ghostbusters II (1989) og sum Dr. Grace Augustine í Avatar (2009). Sjey ferðir hevur hon verið tilnevnd Golden Globe Award, og í 1988 vann hon tvær Golden Globe virðislønir, onnur var fyri Best Actress in Drama og hin fyri Best Supporting Actress fyri hennara leiklutir í filmunum frá 1988 Gorillas in the Mist og Working Girl og gjørdist harvið tann fyrsti persónurin nakrantíð, ið vann tvær Golden Globe virðislønir fyri at spæla sama ár. Hon vann ein BAFTA Award fyri bestu sjónleikarinnu í stuðlandi leikluti í fyri sín leiklut í filminum frá 1997 The Ice Storm. Harafturat hevur hon fingið tríggjar Oscar tilnevningar, tríggjar Emmy Award tilnevningar og tvær Saturn Awards.




 * Sigourney Weaver á Internet Movie Database
Internet Movie Database
Internet Movie Database (IMDb) er ein online filmdátugrunnur við kunning um stórt sæð allir filmar.

IMDb varð stovnað í 1989 í tíðindabólkinum rec.arts.movies á Usenet, har ið luttakararnir í tíðindabólkinum viðlíkahildu fyrst tveir og síðan nógvir ymiskir listar. Telduskráir vóru mentar, sum gjørdu tað møguligt at leita á ymiskir mátar í listunum. Í 1993 varð tann fyrsta online-útgávan av IMDb atkomulig á internetinum.

Í 1998 varð IMDb keypt av Amazon.com, við tí treyt, at dátugrunnurin framhaldandi skuldi vera alment atkomuligur fyri øll.


 * Internet Movie Database
Fólkatingsvalið 2011 í Føroyum
Fólkatingsvalið 2011 til danska Fólkatingið varð hildið í Danmark, Føroyum og Grønlandi hin 15. september 2011. Í Føroyum stillaðu seks politiskir flokkar upp til fólkatingsvalið, og harafturat stillaði Poul Michelsen upp á uttanflokkalista. Hann var farin úr Fólkaflokkinum og hevði stovnað flokkin Framsókn, men flokkurin slapp ikki at stilla upp til fólkatingsvalið, hetta tí at treytin fyri at luttaka í Fólkatingsvalinum treytar, at flokkarnir, sum stilla upp, skulu vera valdir á Løgting, og tí stillaði hann upp á uttanflokkalista.




 * 1) Høgni Hoydal (E) 1605
 * 2) Edmund Joensen (B) 1578
 * 3) Kaj Leo Johannesen (B) 1554
 * 4) Sjúrður Skaale (C) 1539
 * 5) Annika Olsen (A) 1193
 * 6) Aksel V. Johannesen (C) 985
 * 7) Jacob Vestergaard (A) 753
 * 8) Poul Michelsen (X) 672
 * 9) Bárður Nielsen (B) 438
 * 10) Jákup Mikkelsen (A) 411

Sjálvt um Høgni Hoydal úr Tjóðveldi fekk flestar persónligar atkvøður av øllum valevnunum, so varð hann ikki valdur í Fólkatingið. Edmund Joensen úr Sambandsflokkinum og Sjúrður Skaale úr Javnaðarflokkinum vóru valdir á Fólkating at umboð Føroyar.


 * Fólkatingsvalið 2011
Fólkatingsvalið 2007
Fólkatingsvalið týsdagin hin 13. november 2007 varð útskrivað frá Fólkatingsins talarastóli av táverandi forsætismálaráðharra Anders Fogh Rasmussen mikudagin hin 24. oktober 2007. Tað var tað 66. fólkatingsvalið.

Socialistisk Folkeparti gjørdist stóri vinnarin av valinum og fór frá 11 til 23 tinglimir. Dansk Folkeparti helt fram við framgongdini, við tað at flokkurin vann ein eyka tinglim og fekk 25 tinglimir. Ny Alliance, ið stillaði upp fyri fyrstu ferð, varð valt inn á Fólkatingið við 5 tinglimir, ið var nakað minni, enn meiningsmátingar høvdu boðað frá, áðrenn valið, stutta tíð eftir, at flokkurin varð stovnaður um várið.

Stóri taparin gjørdist Det Radikale Venstre, ið bleiv nærum hálveraður, við tað at flokkurin fór frá 17 til 9 limum. Venstre misti 6 limir og fekk 46 limir. Socialdemokraterne mistu 2 limir og fekk 45 limir við einum atkvøðutali, ið ikki hevði verið so lágt síðan 1906. Enhedslisten misti 2 limir men kláraði sperrumarkið og fekk 4 limir. Det Konservative Folkeparti fekk 18 limir, ið var óbroytt frá valinum frammanundan, tó var ein lítil framgongd í atkvøðum. Kristendemokraterne, ið ikki kláraðu sperrumarkið á seinasta vali, komu heldur ikki inn hesaferð, atkvøðutalið var hálverað. Í Føroyum endurvannTjóðveldi tann eina fólkatingslimin, meðan Sambandsflokkurin vann hin limin frá Fólkaflokkinum. Teir báðir grønlendsku limirnir fóru til Siumut og Inuit Ataqatigiit.
Giorgio Demetrio Gallaro
Giorgio Demetrio Gallaro (føddur 16. januar 1948) er ein italskur biskupur í tí italsku-albansku katólsku kirkjuni í sóknini Piana degli Albanesi. Hann hevur verið biskupur har síðan 31. mars 2015. Undanmaður hansara var Sotìr Ferrara.

Hann varð føddur í Pozzallo í 1948. Hann flutti til Los Angeles og varð prestvígdur í 1972. Hann starvaðist sum prestur í fleiri ymiskum sóknum í Eastern Rite, USA. Frá 1987 til 2015 var hann í starvi hjá Eparchie Newton.

Hin 31. mars 2015 útnevndi Frans pávi hann sum nýggjan biskup av Piana degli Albanesi, og 28. juni 2015 vígdi Ercole Lupinacci hann.




 * Catholic Hierarchy: Profile of Mons. Malvestiti
 * Official website of the Diocese of Lodi
Pozzallo
Pozzallo (sisilienskt mál: Puzzadu) er ein býur og kommuna í Sisilia í Suðuritaliu, sum liggur 33 kilometrar í ein landsynning av Ragusa. Tann 31. desember 2010 búðu 19 234 fólk har.


 * Giorgio La Pira (f. 1904 - Firenze, 1977), politikari, ið var borgarstjóri í Firenze tvær ferðir (1950-1956 og 1960-1964) og limur í deputerkamarinum í italska tjóðartingium. Hann var við til at skriva italsku grundlógina. Hann arbeiddi fyri mannarættindum.
 * Valente Assenza (f. 1914 - Roma, 1998), listamálari.
 * Giorgio Demetrio Gallaro (f. 1948), biskupur av Piana degli Albanesi.
Makao
Makao, sum altíð hevur staðið í skugganum av nógv ríkara og størra granna sínum fyri eystan, Hongkong, er eitt lítið útnes og tvær smáar oyggjar, ið eru bundnar saman av einari brúgv og einari byrging. Makao varð latið Kina aftur í 1999. Tá ið portugisar lótu valdið frá sær - eftir at hava verið har í næstan 450 ár - var tað endin á elsta evropeiska hjálandinum í Asia. Hóast Portugal læt Makao aftur til Kina í 1999, heldur kapitalistiska skipanin fram í 50 ár.

Býarmyndin í Makao er merkt av spælihúsum og gistingarhúsum. Spælihúsini draga mong ferðafólk hagar, tí kinverjum dámar ógvuliga væl at spæla, og ikki er loyvt at spæla um pening í Hongkong. Meiri enn triðingurin av allari inntøku í Makao er av spæli.

Makao ger alskyns vøru til útflutnings, t.d. klæði og elektróniskar lutir, fýrverk, leiku og kunstblómur. Hvønn dag koma láglønt verkafólk úr Kina at arbeiða í mongu verksmiðjunum í Makao.
Marta Jandová
Marta Jandová, fødd 13. apríl 1974, er ein kekkisk songkvinna og sjónleikarinna. Hon er mest kend fyri at vera forsangari í týska tónleikabólkinum "Die Happy". Marta umboðar Kekkia saman við Václav Noid Bárta í Eurovision Song Contest 2015 við sanginum "Hope Never Dies".
Kjetil Mørland
Kjetil Mørland, føddur 3. oktober 1980, betri kendur sum Mørland, er ein norskur sangari og tónasmiður. Mørland umboðaði Noreg, saman við Debrah Scarlett í Eurovision Song Contest 2015 við sanginum "A Monster Like Me".
Debrah Scarlett
Joanna Deborah Bussinger, fødd í 1993 ella 1994, betri kend undir listanavni sínum Debrah Scarlett, er ein norsk-sveisisk songkvinna. Hon umboðar Noreg, saman við Mørland, í Eurovision Song Contest 2015 við sanginum "A Monster Like Me".

Debrah var fødd í Hakadal í Noregi, men flutti sum 5 ára gomul til Sveis. Í 2013 luttók hon, sum 19 ára gomul, í norsku útgávuni av tónleikakappingini The Voice.
Amber Bondin
Amber Bondin, fødd 26. mai 1991, er ein maltisk songkvinna. Eftir at Amber vann maltisku songkappinga, var klárt, at hon fór at umboða Malta í Eurovision Song Contest 2015 við sanginum "Warrior". Amber hevur rokkið finaluna í maltisku songkappingini hvørt ár frá 2011 til 2015. Amber var bakrødd hjá Malta í Eurovision Song Contest 2012, tá Kurt Calleja luttók við sanginum "This Is The Night".




 * 2011 - "Catch 22"
 * 2012 - "Touch Wood"
 * 2013 - "In Control"
 * 2014 - "Warrior"
Leonor Andrade
Leonor Andrade, fødd 13. september 1994, er ein portugisisk songkvinna og sjónleikarinna. Hon umboðar Portugal í Eurovision Song Contest 2015 við sanginum "Há um mar que nos separa".

Í 2014 luttók Leonor í næstu røð av portugisksku útgávuni av "The Voice".

On 13 May 2016 she released her debut album, "Setembro".
Albuquerque
Albuquerque er nakað miðskeiðis í statinum og er tann størsti býurin í New Mexico í Sameindu Statunum. Har búgva um leið 560 túsund fólk. Albuquerque International Balloon-festivalurin er í Albuquerque og strekkir seg yvir 9 dagar í oktobur. Tað er heimsins størsti ballónfestivalur, og á hvørjum ári verður luftin fylt við 100-tals luftballónum í alskyns litum og skapi.


 * Heimasíða: www.cabq.gov
 * Albuquerque, wikivoyage (á enskum)
Støddarstig (øki)
(Skal týðast til føroyskt, verður upprættað her, tí at ein fyrimynd nýtir henda mátan at meta um stødd á einum øki.) This page is a progressive and labelled list of the SI vídd orders of magnitude, with certain examples appended to some list objects.
ISO 3166
ISO 3166 frá International Organization for Standardization (ISO) er ein millumtjóða standardur fyri landakotur, har ið londini fáa eina bókstavakotu við tveimum ella trimum bókstavum ella eina talkotu við trimum siffrum.
Amerikonsk søga
Í fyrstuni høvdu Sameindu Statirnir 13 lond, hvørt við sínari søgu og sínum siðum. Í 1787 gekk herovastin og politikarin George Washington á odda at smíða eina grundlóg, sum gav samveldisstjórnini í District of Columbia nógv vald. Grundlógin, sum kom í gildi í 1789, tryggjaði fólkinum og statunum stórt frælsi. Nú er USA ríkasta og sterkasta land í heiminum. Soleiðis hevur ikki altíð verið. Fyri bara 200 árum síðan var USA veikt og ungt. Tá var USA ein smøl ál fram við Atlantshavi, og har búðu bara 4 mió. fólk. Vestan fyri var ómetaliga vítt og púra fremmant land. Upp ígjøgnum 19. øld otaðu niðursetufólkini seg alsamt longri vestureftir. Tað elvdi til mangan harðan bardaga við upprunafólkið, indianar, og teir vórðu at kalla týndir. Alla tíðina tustu tilflytarar úr Europa á land á eysturstrond USA. Í 1900 fingu amerikanarar meira burtur úr jørðini og ídnaðinum enn nakað annað framkomið land. Hetta ríkidømið og valdið, sum stóðst av tí, eggjaði USA at leggja seg meiri og meiri út í altjóða viðurskiftini, og USA var við í m.a. bæði Fyrra- og Seinna heimsbardaga.

==  Indianarnir == Høvuðsgrein: Upprunaamerikanarar

Hildið verður, at einar 15-20 milliónir indiánar vóru í øllum Amerika, tá ið Christopher Columbus kom hagar í 1492. Av teimum vóru bara 2 milliónir í USA. Í USA vóru einir 300 ættarbólkar, og teir talaðu 200 ymisk mál. Hildið verður, at Beringssundið var ikki til fyri 20.000-30.000 árum síðani. Tað var landfast ímillum Asia og Norðuramerika. Veiðimenn og savnarar komu úr Asia henda vegin. Hetta fólkaslagið fór um alt Amerika og var eyðkent. Slætt, svart hár og reyðbrúnan húðarlit. Tey vórðu kallað indianar, tí Christopher Columbus helt, at hann var komin til India. Skógarindianar í t.d. Ohio lótu seg í skinnklæði at verja fyri kulda. Indianarnir á útnyrðingsstrondini vóru fiskimenn og bygdu sær stór hús. Teir prýddu hús og bátar við litaðum træskurðum. Indianarnir, ið búðu á háslættunum, dugdu væl at flætta kurvar. Puebloindianar í m.a. Colorado bygdu sær hús av tigulsteini. Húsini vóru stór, og fleiri húski búðu undir somu lon. Eisini vevaðu teir litføgur klæði. Tá ið tosað verður um grasfløtuindianar í m.a. Dakota, eru siouxindianar teir gitnastu. Húðina av bisonanum nýttu teir til tjøld. Indianarnir landsynningsmegin dyrkaðu bønir, tubbak og mais. Húsini, ið teir bygdu sær, vóru ferhyrnt og høvdu hálmtak. Á mangan hátt vóru teir hvítu úr Europa betur fyri, men indianarnir stóðu ikki aftari. Ikki dugdu teir at gera jarn, men mentanarliga vóru teir ikki aftari. Teir yrktu, málaðu, høvdu sína egnu trúgv og mál, og felagsskapurin var góður.

==   Amerikanska Kollveltingin  == Høvuðsgrein: Amerikanska Kollveltingin

Høvuðsgrein: Amerikanska Borgarakríggið

== Ídnaðarsamfelagið   ==

== Henry Ford setur heimin á hjól   ==

Høvuðsgrein: Heimskreppan 1929

Høvuðsgrein: Seinni heimsbardagi

Høvuðsgrein: Kalda kríggið

== Rúmdarmenn á mánanum   ==

== Yvirgangsálopið 9/11  == Høvuðsgrein: Yvirgangsálopið 9/11


 * Søgan hjá USA
Eric Bauza
Eric Adrian Bauza (føddur 1979) ) er ein kanadiskur raddaleikari og skemtari.

Hann er mest kendur fyri at spæla leiklutir sum Stimpy í Ren and Stimpy Adult Party Cartoon (eftir at Billy West ið upprunaliga legði rødd til, noktaði at endurtaka leiklutin) og Slip & Slide D'Peel í Coconut Fred's Fruit Salad Island. Hann hevur eisini lagt rødd til Rodolfo/White Pantera fyri El Tigre á Nickelodeon, Storm Shadow, Destro, og Tunnel Rat á G.I. Joe: Resolute, Razoff frá Rayman 3: Hoodlum Havoc og The Professor and Pipo Monkeys í Ape Escape. Hann hevur eisini lagt rødd til Lord Takagami frá Dick Figures: The Movie.




 * Eric Bauza á Internet Movie Database
Danska Superligan 2013-14
Danska Superligan 2013–14 var tann 24. sesongin av Donsku Superliguni, ið avgerð Danska fótbóltsmeistaraheitið.

AC Horsens og Silkeborg IF endaðu 2012–13 sesongina á 11. og 12. plássi, og fluttu niður í næstbestu deildina.

Í staðin fyri liðini ið fluttu niður, fluttu vinnarin av 1. deild Viborg FF og nummar tvey FC Vestsjælland upp í Superliguna.
Sosial angist
Sosialfobi er óttin fyri at verða mettur negativt av øðrum. Tað, sum er mest eyðsýnt, er óttin fyri at “dumma seg” og óttin fyri, at onnur skulu døma, kritisera, avvísa ella halda ein fyri gjøldur. Tá ein persónur við sosialfobi er saman við øðrum fólki, kann hann rodna, rista á hondunum og fáa sveittabrot. Hesi ódámligu eyðkenni koma vanliga saman við negativum, sjálvskritiskum tankum og hugsanum um, hvussu nervøsur og “kiksaður” ein sær út. Í sjálvari støðuni er ein sum oftast bert fokuseraður uppá, hvussu ein sær út, reagerar og uppførir seg, og harvið er viðkomandi ikki rættiliga til staðar í støðuni og varnast ikki tað, sum hendir uttanum seg, t.d. tað sum tosað verður um og atferðina hjá øðrum. Sosialfobi førir ofta til sosiala avbyrging og einsemi. Summi, ið eru rakt, uppliva allar sosialar støður sum ógvuliga óttaøsandi, meðan summi bara hava trupulleikar við heilt ávísum støðum, sum t.d. at skula rætta fingurin upp fyri at siga okkurt í skúlatímanum. Sama hvussu álvarsligt tað er, so gevur sosialfobi ógvusligar trupulleikar í mun til dagligar gerðir, virksemi, sosiala samveru og trivnað.


 * Fobi
Oyggjar í Sameindu Statunum
Størstu oyggjar í Sameindu Statunum.

Tær 28 størstu oyggjarnar í Sameindu Statunum. Sameindu Statirnir hevur tó fleiri smærri oyggjar og hólmar enn tær 28.
Baltimore
Baltimore er størsti býur og handilsmiðdepil í Marylandi í USA. Tað búgva 593 490 fólk í Baltimore í 2019. Hann er týdningarmikil havnabýur. Borgarstjóri í 2020 er Bernard C. "Jack" Young (D).

=== Telegrafurin   ===

Eftir tað, at elektromagnetisman var staðfest í 1820, vórðu skjótt gjørdar royndir at brúka hesa nýggju vitanina at gera uppfinningar at senda boð langa leið. Tólini vórðu nevnd telegrafur, tele = fjar, grafur = skrivari. Amerikamaðurin Samuel Finley Breese Morse (27. apríl 1791 – 2. apríl 1872) gjørdi telegrafin, og hann fekk einkarættin í 1840. Ein telegraf-linja varð løgd ímillum Washington DC og Baltimore, og fyrstu boðini vórðu send ímillum 24. mai í 1844. Boðini vórðu send við morsiteknum, strikum og prikkum. Samuel F. B. Morse hevði sjálvur gjørt hesi teknini.

Rasuófriður hevur aftur tikið seg upp í Baltimore 27. apríl í 2015. Rasuófriðurin brast á stutt aftaná, at tað gjørdist greitt, at ein hvítur løgreglumaður ikki fór at verða skuldsettur fyri at taka lívið av einum afroamerikanskum manni, Freddie Gray, í býnum. Tað setti sjóneyka á tað høga talið av afroamerikanarum, ið verða dripnir av hvítum løgreglufólkum í Amerika. Tað verður mett, at hvørt ár verða umleið 400 persónar dripnir av løgregluni í USA. Sambært fleiri amerikanskum miðlum hevur guvernørurin í Maryland boðað frá undantaksstøðu av ófriðinum í Baltimore. Baltimore-løgreglan er brostin saman við steinkastandi demonstrantum sum eru í øðini inn á at amerikanski Freddie Gray doyði eftir at hann var tikin av løgregluni. Minst sjey løgreglufólk eru skadd í ófriðinum sum sambært løgregluni er íbirtur av kriminellum bólkum í býnum.


 * Heimasíða: baltimorecity.gov
 * Baltimore, Maryland, wikivoyage (á enskum)
Memphis
Memphis er ein býur við Mississippiánna í Vestur-Tennessee. Yvir eitt longri tíðarskeið var Memphis tað fólkaríkasta øki í amerikanska lutstatinum við yvir 650 túsund íbúgvum, men nú er høvuðsstaðarøki Nashville vorðin størri.

Memphis soul, Memphis blues, gospel og rock’n’roll hevur sín uppruna í Memphis. Tað var tann 8. januar 1935 at Elvis Presley varð borin í heim í fátæka heiminum hjá Vernon- og Gladys Presley – ein lítil smátta við tveimum rúmum - í Tupelo í Mississippi. Hann varð føddur í Mississippi, men flutti seinni til Tennessee at búgva. Mett verður at Elvis Presley hevur selt meira enn eina milliard fløgur, sum er meira enn nakar annar í tónleika søguni.

Seinnapartin tann 16. august í 1977 small Elvis Presley um á baðiverilsinum hjá sær í Graceland í Memphis. Klokkan 15.30 lokala tíð váttaði lækni at Elvis Presley var deyður. 42 ára gamal. Eini 80.000 vóru við á jarðarferðini hjá Elvis, tá hann bleiv jarðaður á Forest Hill Cementery, har hann bleiv lagdur í grøvina undir liðini á móður síni. Í oktober sama ár bleiv kistan flutt til Graceland. Í Memphis savnast á hvørjum ári túsundatals fjepparar at minnast Elvis.


 * Heimasíða: www.memphistn.gov
 * Memphis, wikivoyage (á enskum)
Ytstu punkt Svøríkis
Ytstu punkt Svøríkis fevna um teir koordinatar ið eru longst norðuri, suðuri, eysturi og vesturi.
Svøríkis len
Svøríkis ríkisfyrisiting er í dag skipað í 21 len (svenskt: län). Ábyrgdarøkini fevna eitt nú um sjúkuviðgerð, dómstólar, almenna ferðslu.

Observera att sjöar är exkluderade i kolumnen yta.

Datum:


 * Ej att förväxla med de slottslän som fanns före 1634 års regeringsform. För dessa, se artikeln Slottslän.


 * I listan ingår endast län som låg inom Sveriges nuvarande gränser. Dessutom har svenska län funnits på andra håll. Se Finlands län om de historiska länen i nuvarande Finland.

Tað danska länsverkið fevndi fyrr um eitt ávíst tal av stórum lenum og einum hópi av smáum lenum og øðrum umsitingarligum økjum. Trondheims län, har Jämtland og Härjedalen hoyrdu til, hevði t.d. umleið 40 smá len.
Tjóðartingsvalið í Stóra Bretlandi 2005
Tjóðartingsvalið í Stóra Bretland 2005 varð holdið 5. mai, tingið varð upployst 11. april 2005. Hildið varð, at valdagurin fór at verða kunngjørdur hin 4. apríl 2005, men eftirsum jarðarferðin hjá pávanum varð kunngjørd sama dag, valdi Tony Blair at bíða til 5. apríl.

Valgið snúði seg hesaferð um 646 tingsessir, og ikki 659 sum á valinum 2001, eftirsum tann fyrrverandi yvirumboðan Skotlands varð tikin av eftir at skotska tjóðartingið varð sett á stovn í 1999. Talið av skotskum valdømum minkaði tá frá 72 til 59.
Tjóðartingsvalið í Stóra Bretlandi 2015
Tjóðartingsvalið í Stóra Bretlandi í 2015 varð hildið hin 7. mai 2015. Tinglimir skuldu veljast til tað 56. tjóðartingsval Stóra Bretlands

Eftir at øll 650 valdømini vóru tald upp, vóru úrslitini hesi:
Settlers
Die Siedler von Catan, betur kent sum Settlers í Føroyum, er eitt borðspæl, ið varð útgivið í 1995 av Klaus Teuber í Týsklandi. Í spælinum byggja spælararnir búsetingar á íspunnu oynni Catan. Hesar búsetingarnar geva rávørur, ið kunnu vera brúktar til at byggja vegir, nýggjar búsetingar og býir við umframt at senda riddarar út at verja búsetingarnar. Spælararnir fáa serlig stig fyri hvussu nógvar býir og vegir eru bygdir og fyri longstu vegirnar og størstu hermegi. Tann, ið fyrst røkkur eitt ávíst stigatal hevur vunnið spælið.

Samanborið við onnur samtíðar borðspøl hevur Settlers nøkur nýskapandi hugskot, m.a. kunnu spælararnir handla við teirra rávørum.

Tað eru fleiri uppíbyggingar komnar út til spælið sum t.d. Settlers Søfarer, Byer og riddere, tvær søguligar uppíbyggingar og ein rúgva av triðjaparts uppíbyggingum. Tað er lætt at útvíðka spælið, tí tað er bygt upp av sekskantum, sum umboða ymiskar rávørur. Hesir sekskantarnir kunnu samansetast í tilvildarlig mynstur, sum geva eina heilt nýggja uppseting fyri hvørt spæl.

Av tí at spælið er vorðið so væl umtókt og við hjálp av umtalu í miðlunum er ein heilur Catan alheimur vorðin til. Eitt nú eru kortspøl, terningaspøl og telduspøl útkomin. Ein bakgrundssøga er so líðandi skapt, m.a. við bókini við sama navni frá Rebecca Gablé.

http://www.boardgamegeek.com/boardgame/13/catan

http://www.thegamesjournal.com/articles/SpecialK3.shtml
New York Stock Exchange
New York Stock Exchange (NYSE) er heimsins størsti keypskáli, liggur á Wall Street í New York.

Kursir fyri hvørt vinnufelag, ið er skrásett á børsinum, eru alment tøkir alla tíðina. Børsin vísir eisini indeksir fyri bransjur og marknaðir. Tey kendastu eru Dow Jones og S&P 500.
Landslutir Svøríkis
Svøríki er býtt sundur í 25 landslutir (á svenskum nevnt landskap). Søgan um landslutirnir gongur heilt aftur í áðrenn-søguliga tíð. Í 1600-talinum gjørdist í staðin lenini (län) megin fyrisitingarliga sundurbýti. Landslutirnir hava tó framvegis eina almenna støðu, ið sæst aftur í almennu skjaldramerkjunum og í hertugatitlunum hjá kongshúsinum. Landslutirnir hava eisini mentanarligan týdning.

Vøtn eru ikki íroknað víddina av landslutunum.
Listi yvir FIFA landakotur
Tað eru í løtuni 209 FIFA limir, ið hava sína egnu serstøku landakotu.
Halldór Ásgrímsson
Halldór Ásgrímsson (8. september 1947 - 18. mai 2015) var ein íslendskur politikari. Halldór var forsætisráðharri Íslands frá 2004 til 2006 og formaður Framsóknarflokksins frá 1994 til 2006.

Halldór fekk Háskúlaprógv frá háskúlanum Bifröst og varð grannskoðari í 1970. Seinni las hann handil á háskúlunum í Bergen og Keypmannahavn, og varð undirvísari á Háskúla Íslands frá 1973 til 1975.

Halldór umboðaði eysturlandið á Altingi frá 1974 til 1978, og seinni frá 1979 til 2003, tá hann umboðaði valdømið Reykjavík norður. Hann hevur starvast á nógvum postum í gjøgnum árini og kann harímillum nevnast: Fiskivinnuráðharri frá 1983 til 1991,Dóms- og Kirkjumálaráðharri frá 1988 til 1989, Norðurlendskur samstarvsráðharri frá 1985 til 1987, og aftur frá 1995 til 1999, og Uttanríkisráðharri frá 1995 til 2004.

Halldór tók yvir frá Davíði Oddson sum forsætisráðharri tann 15. september 2004. Davíð tók yvir sess Halldórs sum uttanríkisráðharri.

Tann 5. juni 2006 boðaði Halldór frá, at eftir vánalig úrslit í íslendska kommunuvalinum, fór hann at siga frá sær forsætisráðharrasessin, og fara frá sum formaður Framsóknarflokksins í august 2006. Geir H. Haarde, uttanríkisráðharri, tók yvir sum forsætismálaráðharri tann 15. juni 2006.

Jón Sigurðsson, ferðamála, orku, og vinnumálaráðharri tók yvir sum formaður Framsóknarflokksins eftir Halldór, aftaná val á aðalfundi flokksins í august 2006. Á aðalfundinum endaði Halldór politiski yrkisleið sína, við einari kenslufullari røðu til flokk sín. Halldór fór frá sum tingmaður aftaná aðalfundin. Halldór havði tá sitið í 31 ár á tingi, sum er næst longst av øllum íslendskum tingmonnum. Bjarni Benediktsson eigur metið sum longst sitandi tingmaður.

31. oktober 2006 varð Halldór valdur til aðalskrivara Norðulandaráðsins. Halldór var eisini heiðurslimur í The International Raoul Wallenberg Foundation

Halldór Ásgrímsson varð fluttur á sjúkrahús í Reykjavík, eftir ein hjartatilburð hann hevði fingið í summarhúsi sínum í Grímsnesi tann 15. mai 2015. Hann andaðist tríggjar dagar seinni á sjúkrahúsi í Reykjavík tann 18. mai 2015. Halldór letur eftir seg konu sína Sigurjónu Sigurðardóttir, læknaskrivara og tríggjar vaksnar døtur: Helgu, Guðrún Lind og Íris Huld, samt barnabørn og barnabarnabørn.
Molly Sterling
Molly Sterling (fødd 8. mars 1998) er ein írsk songkvinna. Hon er kend fyri at umboða Írland í Eurovision Song Contest 2015 við sanginum "Playing with Numbers".
Lucky Luke
Lucky Luke er teknirøð, sum belgiarin Morris (Aldus Maurice de Bévère) fyrstu ferð gjørdi í 1946. Morris dámdi best at tekna, men hann skrivaði eisini tær fyrstu søgurnar um Lucky Luke. Frá 1955 til sín deyða í 1977 skrivaði René Goscinny søgurnar, og søgurnar um Lucky Luke frá hesum tíðarskeiði verða roknaðar at vera millum tær bestu yvirhøvur innan teknirøðir.

Eftir deyða Goscinnys hevur ein rúgva av rithøvundum verið við til at skriva søgurnar.

Morris teknaði Lucky Luke til sín deyða í 2001, tey seinastu árini hevði hann fleiri hjálparfólk. Eftir Morris tók Achdé (Hervé Darmenton) við sum teknari.

Søgurnar eru gjørdar til teknifilm, og nakrir fáir leikfilmar eru eisini gjørdir um Lucky Luke.

Her er eitt yvirlit yvir allar rithøvundarnar og teknararnar, sum hava fingist við Lucky Luke.

Her eru tvey yvirlit yvir Lucky Luke-søgurnar. Fyrst allar søgurnar við heiti á frummálinum fronskum og yvirlit yvir skandinavisk heiti og útgávur, og síðani eitt yvirlit yvir tær søgurnar, sum eru útgivnar á íslendskum.

Nummarið í fyrstu súlu er kronologiska raðtalið á søguni eftir 1. útgávudegi; søgurnar eru givnar út í ymiskum albummum og bókum, sum hava onnur og ymisk nummur og eisini eru ymisk í teimum ymisku londunum. (T.d. hevur franskt album 1 søgu 2 og 4, danskt og svenskt album 1 hava søgu 51, norskt album 1 hevur søgu 35, og íslendskt album 1 hevur søgu 75). Nakrar fáar av søgunum standa ikki heilt í kronologiskari raðfylgju, hetta er tí at upplýsingarnar um albumm- og bókaútgávurnar vera einfaldari tá. Í hesum førum er nummarið skrivað við reyðum.

Summar søgur hava havt ymisk nøvn frá ymiskum útgevarum; fyri donsku útgávurnar er roynt at fáa bæði nøvnini við. Er meir enn ein søga í einum albummi, er bæði navn á søgum og albummi við; hetta er altíð galdandi fyri donsku útgávuna og í tann mun, upplýsingarnar eru funnar fyri norsku, svensku og íslendsku útgávurnar. Frá 2003 til 2008 komu allar táverandi søgurnar út í kronologiskari raðfylgju í eini bókarøð á øllum trimum skandinavisku málunum. Bókarøðin varð samprentað og hevði somu útsjónd og heiti; tað er hon, sum víst verður til í súluni longst til høgru.

Morris hevur teknað allar søgurnar, sum eru útgivnar á íslendskum.


 * Greinin Liste des publications de Lucky Luke á fronsku Wikipedia
 * Greinin Lucky Luke - Den kompletta samlingen á svensku Wikipedia
 * Greinin Lukku Láki á íslendsku Wikipedia
 * Greinin Lucky Luke-historierne á donsku ComicWiki
 * Greinin Lucky Luke på skandinavisk á donsku ComicWiki


 * Lucky Luke á donsku ComicWiki
 * Lucky Luke á skandinavisku Minetegneserier
 * Lucky Luke á svensku Seriewikin
Il Volo
Il Volo er ein italsk operapopp trio, við sangarunum: tenorarnir Piero Barone og Ignazio Boschetto, og baritonsangarin Gianluca Ginoble. Teir vunnu Sanremo Music Festival 2015, og umboðaðu tí Italia í Eurovision Song Contest 2015 í Wien, Eysturríki, har tei blivi nummar trý við 292 stigum. Þeir gáfu út sjö stúdíóplötur. Í nóvember 2021 gáfu þeir út heiðursplötu tileinkað Ennio Morricone sem ber titilinn Il Volo Sings Morricone.


 * Il Volo (2010)
 * We Are Love (2012)
 * Buon Natale: The Christmas Album (2013)
 * Sanremo grande amore (2015)
 * Ámame (2018)
 * Musica (2019)
 * Il Volo Sings Morricone (2021)
Svimjing á Summar-OL
Svimjing hevur verið ein av ítróttagreinunum á øllum Summar-OL í nýggjari tíð. Kvinnurnar hava luttikið síðan 1912. Saman við track & field frælsum ítrótti og fimleiki er svimjing ein av teimum best umtóktu ítróttagreinunum á Olympisku leikunum millum hyggjarar, og harafturat hevur svimjing tað næsthægsta tali av kappingum (næst eftir Frælsum ítrótti).
Eurovision Song Contest 2016
Eurovision Song Contest 2016 er tann 61. árliga evropeiska sangkappingin, sum á enskum nevnist Eurovision Song Contest, í Føroyum eisini kent sum Melodi Grand Prix. Kappingin verður hildin í Svøríki, eftir at Måns Zelmerlöw vann 2015 kappingina við sanginum "Heroes".



18 lond luttóku í fyrru hálvfinaluni. Svøríki, Frakland og Spania høvdu valrætt í hesi hálvfinaluni.

Lond, ið komu víðari til finaluna, verða víst við appelsingulum.

18 lond luttaka í seinni hálvfinaluni. Týskland, Italia og Stóra Bretland hava valrætt í hesi hálvfinaluni.


 * Eurovision Song Contest 2015
 * Eurovision Song Contest 2017




 * Eurovision
 * YouTube
FM í svimjing 2015
FøroyaMeistarastevnan 2015 (FM 2015) og FøroyaJuniorMeistarastevnan 2015 (FJM 2015) vóru hildnar í svimjihøllini í Gundadali í Havn frá 14. til 17. mai 2015. Tá ið hugt verður eftir heiðursmerkjabýtinum fyri feløgini, so vann Susvim kappingina hjá teimum vaksnu við 24 gull, 7 silvur og 6 bronsuheiðursmerkjum, Ægir gjørdist nummar tvey við 11 gull, 9 silvur og 8 bronsuheiðursmerkjum og Havnar Svimjifelag gjørdist nummar trý við 7 gull, 26 silvur og 23 bronsuheiðursmerkjum. í FJM 2015 var tað Havnar Svimjifelag ið vann við 18 gull, 20 silvur og 20 bronsuheiðursmerkjum, Susvim gjørdist nummar tvey við 12 gull, 10 silvur og 10 bronsuheiðursmerkjum og Ægir gjørdist nummar trý við 9 gull, 5 silvur og 2 bronsuheiðursmerkjum.










 * Róland Toftum (1998), SuSvim - 2:21.33 í 200 bringu
 * Ásbjørg Hjelm (1999), Ægir - 32.70 í 50 bringu
 * Signhild Joensen (2000), Ægir - 2:18.17 í 200 rygg
 * Ásbjørg Hjelm (1999), Ægir - 1:11.53 í 100 bringu
 * Sára R. Nysted (2001), SuSvim - 1:06.44 í 100 blandað


 * Ásbjørg Hjelm (1999), Ægir - 32.70 í 50 bringu
 * Jonna B. Thomsen (1996, Ægir - 2:21.70 í 200 firvald
 * Ásbjørg Hjelm (1999), Ægir - 1:11.53 í 100 bringu
 * Óli Mortensen (1996), HS - 2:03.69 í 200 firvald
 * Ægir - 4:18.66 í 4x100 metra blandað, tær fýra vóru: Signhild Joensen, Ásbjørg Hjelm, Jonna B. Thomsen og Cecilia Eysturdal

Sum nakað nýtt so varð dómarapanelið í ár víðkað frá at vera høvuðsvenjarar í føroysku svimjifeløgunum, til eisini at umfata eina atkvøðu frá svimjarunum í hvørjum felag, og frá miðlunum sum vóru til staðar.


 * Sára Ryggshamar Nysted úr Suðuroyar Svimjifelag
 * Pál Joensen úr Suðuroyar Svimjifelag


 * Vár Erlingsdóttir Eidesgaard úr Havnar Svimjifelag
 * Marius Ihlen Gardshodn úr Havnar Svimjifelag


 * Pál Joensen fekk 847 FINA stig í 1500 m frí, tá ið hann svam teinin uppá 14:58.15
Rannvá Kunoy
Rannvá Kunoy (fødd 1975) er ein føroysk listakvinna úr Tórshavn, hon er listamálari og arbeiðir eisini við steinprenti. Hon nam sær listarliga útbúgving á Royal College of Art, London í 2001, har hon hevur búð síðan. Í 2015 keypti Saatchy Gallery fimm málningar frá Rannvá Kunoy. Í 2004 fekk Rannvá 3 ára starvsløn frá Mentanargrunni Landsins.


 * 2015 Centre PasqueArt, Biel, Sveis
 * 2010 Norðurlandahúsið, Tórshavn, Føroyar
 * 2007 Galerie Diana Stigter, Amsterdam, Niðurlond


 * 3 ára starvsløn frá Mentanargrunni Landsins
Svøríki á Summar-OL 2012
Svøríki kappaðist á Summar-OL 2012 í London, frá 25. juli til 12. august 2012. Tann Svenska Olympiska Nevndin (Sveriges Olympiska Kommitté, SOK) sendi tilsamans 134 ítróttafólk til leikirnir, 55 menn og 79 kvinnur, at kappast innan 20 ítróttagreinir.
EM í svimjing á stuttgeil
Evropsmeistaraskapurin í stuttgeilsvimjing er ein kapping, ið LEN fyriskipar hvørt ár. Kappingarnar fara fram í 25-metra longum svimjihyli. Kappingin verður vanliga hildin fyrst í desember. Føroyar luttaka undir egnum navni og vunnu fyrsta heiðursmerkið, ið var eitt silvurheiðursmerki, í desember 2013, tá ið Pál Joensen gjørdist nummar tvey í 1500 metrum frí. Tað árið var tað Danmark, ið var vertur fyri kappingini.

Sprint meistaraheiti

Stuttgeil-meistaraheiti




 * EM í svimjing
Listi yvir IOC landakotur
Altjóða Olympiska Nevndin (International Olympic Committee IOC) nýtir landakotur við trimum bókstavum fyri at vísa til hvønn einstakan bólk av ítróttafólki ið luttekur í Olympisku Leikunum.

Tað eru í løtuni 205 galdandi NOC-kotur (National Olympic Committee) innan Olympisku Rørsluna (Olympic Movement). Talvurnar niðanfyri vísa koturnar ið verða nýttar í løtuni fyri hvørja tjóð (NOC) umframt allar kotur ið fyrr hava verið nýttar. Kotur ið serstakliga bert verða nýttar til Summarleikirnir ella bert til Vetrarleikirnar í sama ári, verða frámerktar við "S" og "W".
Once Upon a Time in New York City
"Once Upon a Time in New York City" ("Einaferð var tað í New York býi"; danskt heiti: "I et eventyr i New York City") er sangurin, sum verður sungin í innganginum í Disney-teknifilminum Oliver & Company frá 1988. Barry Mann og Howard Ashman skrivaðu sangin og Huey Lewis sang.
Oliver & Company
Oliver & Company er ein amerikanskur teknifilmur frá 1988, sum er gjørdur við íblástri frá Oliver Twist hjá Charles Dickens. Filmurin snýr seg um eina unga kettu og nakrar hundar, sum hon møtir. Filmurin varð fyrstu ferð útgivin í 1996 á VHS-bandi í USA. Í 2002 varð hann útgivin á DVD og aftur í 2009.
Listi yvir forsetar í FIFA
Listi yvir forsetar í heimsfótbóltssambandinum FIFA. FIFA hevur havt átta forsetar síðan stovnanina í 1904.


 * The History of FIFA – FIFA presidents
Leivur Øssursson
Leivur Øssursson eisini nevndur Leif Øssursson (føddur uml. 980 - deyður fyri 1047) var sonur Øssur Havgrímsson, ið doyði sum 23 ára gamal í 983. Tað er óvist hvar og nær Leivur varð føddur; antin í Gøtu, har pápi hansara búði hjá Tróndi í Gøtu, í Hovi, har pápi hansara fekk garðin hjá Havgrími, ella í Skúvoy.

Frásøgumaðurin í Føroyingasøgu sigur, at meðan Magnus Góði Ólavsson er kongur, koma Føroyar endaliga undir Noreg, og Leivur Øssursson fær Føroyar í len frá konginum.

Hann gifti seg við Tóru Sigmundsdóttir, dóttir Sigmund Brestisson og Turið Torkilsdóttir.

Leifs kvæði sigur frá, at Tóra bert vildi gerast kona hansara, um hann hevndi deyða faðirs hennara.
Flogbóltur á Oyggjaleikunum 2011
Flogbóltur á Oyggjaleikum 2011 var hildin frá 26. juni til 1. juli 2011 á Fairway Sports Complex og Rew Valley Sports Centre.








 * Volleyball at the 2011 Island Games
Evropeisku leikirnir
Evropeisku leikirnir er ein altjóða fleiríttróttastevna fyri ítróttafólk úr øllum Evropa, ið eftir ætlan skal haldast fyri fyrstu ferð á sumri 2015. Leikirnir eru upprættaðir eftir hugskoti frá og skulu stjórnast av Evropeisku Olympisku Nevndunum (European Olympic Committees - EOC), ið kunngjørdi leikirnir á teirra 41. aðalfundi í Rom hin 8. desember 2012. Evropeisku leikirnir 2015, ið verða teir fystu leikirnir, verða hildnir í Baku, Aserbadsjan, í juni 2015 og síðan fjórða hvørt ár. Tjúgu ítróttagreinir eru higartil váttaðar til 2015 leikirnir, eftir væleydnaðar samráðingar við evropeisku myndugleikarnar fyri svimjing, fimleik og frælsan ítrótt.

Føroyar sleppa ikki at luttaka undir egnum flaggi til Evropeisku leikirnir og sleppa í løtuni bert at luttaka innan svimjing fyri ung undir LEN flagginum, men annars vera svimjararnir í LEN-høpi skrásettir sum Føroyar. Fimm ungir føroyskir svimjarar sleppa at luttaka á fyrstu Evropeisku leikunum, tey eru: Marius Ihlen Gardshodn, Ásbjørg Hjelm, Signhild Joensen, Maria Bjarnastein Antoft og Lív Erlingsdóttir Eidesgaard.

Kappingar verða hildnar í hesam ítróttagreinum á teimum fyrstu Evropeisku leikunum í Baku í 2015.


 * Vatnítróttur
 * Kaving
 * Svimjing
 * Synkronsvimjing
 * Vatnpolo
 * Bogaskjóting
 * Frælsur ítróttur
 * Badminton
 * Kurvabóltur
 * Kurvabóltur (3x3)


 * Boksing
 * Kanorógving
 * Kanokappróður
 * Súkkling
 * BMX
 * Fjallasúkklukapping
 * Vegsúkklukapping
 * Fikting
 * Fótbóltur
 * Strandafótbóltur


 * Fimleikur
 * Amboðs
 * Rytmiskur
 * Trampolin
 * Aerobic
 * Akrobatikk
 * Judo
 * Karate
 * Sambo


 * Skjóting
 * Borðtennis
 * Taekwondo
 * Triatlon
 * Flogbóltur
 * Flogbólturl
 * Strandaflogbóltur
 * Glíming
 * Freestyle
 * Greco-Roman
Jens L. Thomsen
Jens L. Thomsen (f. 1980) er ein føroyskur tónleikari, prodjúsari og ljóðblandari.

Jens er stovnari og leiðari av eksperimenterandi og innovativu tónleikaverkætlanini ORKA, ið m.a. er kend fyri heimagjørd ljóðføri og eitt serstakt sound. Í 2006 gjørdi Jens seg lidnan við sín BA við Honours í Music Technology á Thames Valley University í London. Frá 2006 til 2008 starvaðist hann sum upptøkutøkningur (engineer) í Kensaltown Recording Studios, London.

Jens hevur smíðað tónleik fyri teatur, t.d. Det Færøsche Compagnie, eins og soundtracks til ymiskar virðislønarvinnandi stuttfilmar hjá Marionnu Mørkøre & Rannvu Káradóttur og Heiðriki á Heygum. Í 2010 og 2011 smíðaði og framførdi hann tónleik til mótasýningar hjá klædnasniðgevanum Barbara í Gongini á Copenhagen Fashion Week. Umframt at hava túrað í Evropa og Norðuramerika við ymiskum listafólkum, er Jens krediteraður á yvir tredivu plátuútgávum, ið m.a. fevna um útgávur hjá ORKA, Eivør Pálsdóttur, Marthu Wainwright og Travis.

Jens vann í 2001 Prix Føroyar kappingina við bólkinum Clickhaze, móttók Student Achievement Award 2006 á Thames Valley University, var tilnevndur Tónlistavirðisløn Norðurlandaráðsins 2009, og vann fyrstu virðisløn á Liet International 2010.




 * 2007 - ORKA "Livandi Oyða"
 * 2011 - ORKA "Óró"
 * 2012 - ORKA "Live at Transmusicales"
 * 2014 - ORKA "Leipzig"
 * 2016 - ORKA "Vað"
 * 2018 - ORKA "Juno"


 * 2009 - The Desert Holds A Flower - Knút. Jens hevur spælt bass, upptikið og ljóðblandað.
 * 2010 - Larva - Eivør Pálsdóttir. Jens hevur framleitt, upptikið og ljóðblandað.
 * 2013 - On High - Knút. Jens hevur framleitt, upptikið og ljóðblandað.
 * 2013 - Unknown - Allan Tausen. Jens hevur framleitt, upptikið og ljóðblandað.
 * 2015 - Nón - Døgg Nónsgjógv. Jens hevur framleitt, upptikið og ljóðblandað.
 * 2015 - Altverkið - Altverkið. Jens hevur framleitt, upptikið og ljóðblandað.


 * 2001 - Vann Prix Føroyar kappingina við bólkinum Clickhaze
 * 2006 - Móttók Student Achievement Award á Thames Valley University
 * 2009 - Var tilnevndur Tónlistavirðisløn Norðurlandaráðsins
 * 2010 - Vann fyrstu virðisløn á Liet International
 * 2014 - Sangurin Tú tók mína hond ið Døgg Nónsgjógv syngur, er upptikin og framleiddur av Jens. Sangurin vann heiðursløn á Faroese Music Awards í bólkinum Ársins poppsangur




 * Composers.fo um Jens L. Thomsen
 * Heimasíðan hjá ORKA
Lars Løkke Rasmussen
Lars Løkke Rasmussen (føddur 15. mai 1964 í Vejle) er ein danskur politikari, ið síðan 28. juni 2015 til 27. juni 2019 hevur verið forsætisráðharri Danmarkar. Hann var eisini forsætisráðharri frá 5. apríl 2009 til 3. oktober 2011. Síðan 17. mai 2009 hevur hann verið formaður fyri flokkin Venstre.

Løkke Rasmussen var Innanríkis- og heilsumálaráðharri í stjórnunum Anders Fogh Rasmussen I (27. november 2001 – 18. februar 2005) og Anders Fogh Rasmussen II (18. februar 2005 – 23. november 2007). Hin 23. november 2007 varð Løkke Rasmussen útnevndur til fíggjarmálaráðharra í triðju stjórnini hjá Anders Fogh Rasmussen. Hin 5. apríl 2009 gjørdist hann forsætisráðharri, eftir at Anders Fogh Rasmussen var blivin útnevndur til aðalskrivara fyri NATO.

Løkke Rasmussen hevur verið limur í Fólkatinginum síðan 21. september 1994. Frá 1998 til 2001 var hann harumframt amtsborgarstjóri í Frederiksborg Amt. Sjálvt um hann eins og báðir undangongumenn hansara Anders Fogh Rasmussen og Poul Nyrup Rasmussen eitur Rasmussen til eftirnavn, so er hann ikki í ætt við hvørgan teirra.

Lars Løkke Rasmussen varð føddur í Vejle, hann er sonur Jeppe Løkke Rasmussen og Lise Løkke Rasmussen. Familjan Løkke Rasmussen flutti til Græsted í 1971. Hann gjørdist studentur frá Helsinge Gymnasium í 1983 og cand.jur. frá Københavns Universitet í 1992. Frá 1990 til 1995 starvaðist hann sum sjálvstøðugur konsulentur.

Síðan 1989 hevur hann verið giftur við føroysku Sólrun Løkke Rasmussen, ið er lærari og politikari. Tey eiga trý børn, sonurin Bergur Løkke Rasmussen hevur síðan 2013 sitið í Hovedstadens regionsråd fyri Venstre.

Familjan hevur fyrr búð í Græsted, men síðan 2012 hava Lars Løkke og Sólrun búð í einari íbúð í Nyhavn mitt í Keypmannahavn.
Venstre
* Venstre (Danmark)
 * Venstre (Noreg)
Stjórnin hjá Lars Løkke Rasmussen I
Stjórnin hjá Lars Løkke Rasmussen var Danmarkar stjórn frá 5. apríl 2009 til 3. oktober 2011 við ráðharrum úr Venstre og Det Konservative Folkeparti. Nýggja stjórnin tók við hin 5. apríl 2009 sum framhald av Triðju stjórnini hjá Anders Fogh Rasmussen. Lars Løkke Rasmussen, ið var fíggjarmálaráðharri til tá, tók við starvinum sum forsætisráðharri, tí at Anders Fogh Rasmussen hin 4. apríl hevði fingið starvið sum 15. NATO aðalskrivari. Lars Løkke hevði verið næstformaður í Venstre síðan 1998 og ráðharri síðan 2001.

Summi tíðarskeið í talvuni niðanfyri byrja áðrenn apríl 2009, tí at ráðharrarnir vóru eisini í Fyrstu stjórnini hjá Anders Fogh Rasmussen, II og III.


 * }
Astekar
Aztekarnir vóru eitt mesoamerikanskt fólk úr Miðmexico við ríkari gudalæru og mentanararvi.

Á nahuatl, ið er tað upprunaliga málið hjá astekum, merkir orðið "astekur" "ein ið kemur frá Astlán". Astekarnir nevndu seg sjálvar sum mexika, (útalast [mesjíka]) sum er upprunin til navnið "Meksiko". Nútíðarnýtslan av navninum astekar sum eitt felagsheiti ið fevndi um øll tey fólkasløg ið við handli, siðum, átrúnaði og máli høvdu samband við mexica-fólkið, varð skotið upp av Alexander von Humboldt.




 * 1233 - 1272: Tozcuecuextli
 * 1272 - 1299: Huéhueh Huítzilihhuitl
 * 1299 - 1347: Ilancuéitl
 * 1347 - 1366: Tenoch, stovnarin
 * 1366 - 1391: Acamapichtli, skaparin av keisaraættini
 * 1391 - 1417: Huitzilíhuitl
 * 1417 - 1427: Chimalpopoca
 * 1427 - 1440: Izcoatl
 * 1440 - 1469: Moctezuma I Ilhuicamina
 * 1469 - 1481: Axayacatl
 * 1481 - 1486: Tízoc
 * 1486 - 1502: Auítzotl
 * 1502 - 1520: Moctezuma II Xocoyotzin
 * 1520 - 1520: Cuitláhuac
 * 1520 - 1521: Cuauhtémoc
EM í svimjing á stuttgeil 2012
EM í svimjing á stuttgeil 2012 varð hildið í Chartres, Frakland, frá 22. november til 25. november 2012.

Stevnan vardi í fýra dagar við innleiðandi riðlum, hálvfinalum og finalum á 50 m og 100 m kappingum og innleiðandi og finalur fyri allar aðrar kappingar við uttan 800 m frí hjá kvinnum og 1500 m frí hjá monnum, ið verða kosin vinnarar útfrá innleiðandi umførunum. Innleiðandi umførini vóru svomin um morgunin, við hálvfinalum finalum og skjótastu riðlar í langteina frísvimjingini um kvøldið.

Hvørt land fekk loyvi til at hava fýra svimjarar við í einstaklingakappingum, men bert tveir teir skjótastu fingu møguleikan at fara víðari til hálvfinalu og/ella finalu.



Legend: WR - Heimsmet; WBT - Heimsins besta tíð (World best time); ER - Evropeiskt met; NR - National record; CR - Meistaraskapsmet (Championship records)
 * Svimjarar ið bert luttóku í innleiðandi riðlum og fingu heiðursmerki (1500 m frísvimjing).

Frágreiðing: WR - Heimsmet; WBT - Heimsins besta tíð; ER - Evropeiskt met; NR - Landsmet (National Record); CR - Meistaraskapsmet
 * Svimjarar ið bert svumu í innleiðandi riðlum og fingu heiðursmerki.


 * Svimjarar ið bert svumu í innleiðandi riðlum og fingu heiðursmerki.






 * Almenn heimasíða
HM í fótbólti 2006
HM í fótbólti 2006 (almenna enska heiti: 2006 FIFA World Cup) fór fram í Týsklandi frá 9. juni – 9. juli 2006. Meistaraskapurin var tað 18. HM-endaspælið gjøgnum tíðirnar. Heimsmeistari gjørdist Italia, ið vann á Fraklandi í finaluni.













Øll 32 lið eru plaseraði eftir kriterium, ið verða nýtt av FIFA.
SI
SI ella Si kann merkja:


 * Millumtjóða eindarskipanin SI
 * Grundevnið silisium